**โครงการเฝ้าระวังป้องกันและควบคุมโรคติดเชื้อไวรัสโคโรนา 2019 (COVID-19)**

เรื่อง ขอเสนอแผนงาน/โครงการ/กิจกรรมโครงการเฝ้าระวังป้องกันและควบคุมโรคติดเชื้อไวรัสโคโรนา 2019 (COVID-19)

เรียน ประธานกรรมการกองทุนหลักประกันสุขภาพตำบลเมาะมาวี

 ด้วยกองสาธารณสุขและสิ่งแวดล้อมองค์การบริหารส่วนตำบลเมาะมาวี มีความประสงค์จะจัดทำโครงการเฝ้าระวังป้องกันและควบคุมโรคติดเชื้อไวรัสโคโรนา 2019 (COVID-19) โดยขอรับการสนับสนุนงบประมาณจากกองทุนหลักประกันสุขภาพตำบลเมาะมาวี เป็นเงิน 202,820 บาท โดยมีรายละเอียดโครงการ ดังนี้

**ส่วนที่ 1: รายละเอียดโครงการ**

**หลักการและเหตุผล**

 ปัจจุบันเกิดสถานการณ์การระบาดของโรคไวรัสโคโรนา 2019 (COVID-19) ตามที่กระทรวงสาธารณสุข ได้แจ้งสถานการณ์ทั่วโลกใน 38 ประเทศ ข้อมูลวันที่ 25 มีนาคม 2563 เวลา 11.00 น. พบผู้ป่วยยืนยันติดเชื้อจำนวน 438,717 ราย เสียชีวิต 19,658 ราย สำหรับประเทศไทยพบผู้ป่วยยืนยันติดเชื้อรักษาในโรงพยาบาล 860 ราย กลับบ้านแล้ว 70 ราย อาการหนัก 4 ราย เสียชีวิต 4 ราย รวมผู้ป่วยสะสม 934 ราย (ข้อมูลจาก : รายงานข่าวกรณีโรคติดเชื้อไวรัสโคโรนา 2019 (COVID-19) ศูนย์ปฏิบัติการด้านข่าว โรคติดเชื้อไวรัสโคโรนา 2019 (COVID-19) กรมควบคุมโรค กระทรวงสาธารณสุข วันที่ 25 มีนาคม 2563)

สำหรับสถานการณ์ในจังหวัดปัตตานีพบผู้ป่วยมีจำนวนเพิ่มขึ้นอย่างต่อเนื่อง พบว่าในวันที่ 27 มีนาคม มีผู้ป่วยสะสม 41 ราย กลับบ้านแล้ว 11 ราย เป็นผู้ป่วยรายใหม่ 7 ราย สำหรับสถานการณ์ในอำเภอยะรังมีผู้ป่วยสะสมจำนวน 26 ราย ซึ่งรักษาตัวอยู่โรงพยาบาลปัตตานี 2 ราย และอยู่โรงพยาบาลยะรัง 13 ราย พบว่าผู้ป่วยอาศัยอยู่ในตำบลดังนี้ ตำบลปิตูมูดี 14 ราย เขาตูม 3 ราย ยะรัง ราย และเมาะมาวี 2 ราย ซึ่งจะเห็นได้ว่าตำบลเมาะมาวีจัดอยู่ในตำบลที่มีกลุ่มผู้ป่วยโรคติดเชื้อไวรัสโคโรนา 2019 (COVID-19) และจึงจำเป็นอย่างมากที่ต้องมีการป้องกันและควบคุมโรคดังกล่าวไม่ให้แพร่ระบาดและต้องกำจัดให้หมดไป

 ทั้งนี้ การเฝ้าระวังป้องกันและควบคุมโรคติดเชื้อไวรัสโคโรนา 2019 (COVID-19) จำเป็นต้องมีการดำเนินการให้ความรู้ คำแนะนำ การดูแลเฝ้าระวังป้องกันตนเองให้กับประชาชนในเขตพื้นที่ ได้แก่ หน่วยบริการ สถานบริการหน่วยงานสาธารณสุข สถานประกอบการ สถานศึกษา ศูนย์เด็กเล็ก หน่วยราชการ ห้างสรรพสินค้า ชุมชน และบริการสาธารณะต่างๆ ในพื้นที่ความรับผิดชอบและจำเป็นอย่างมากที่จะต้องจัดตั้งสถานที่ควบคุมและสังเกตุอาการของผู้ป่วยโรคไวรัสโคโรนา 2019 (COVID-19) (local Quarantine) ในตำบล เมาะมาวี

/กองสาธารณสุข…

-2-

กองสาธารณสุขและสิ่งแวดล้อมองค์การบริหารส่วนตำบลเมาะมาวีจึงได้จัดทำโครงการเฝ้าระวังป้องกันและควบคุมโรคติดเชื้อไวรัสโคโรนา 2019 (COVID-19) ขึ้นเพื่อเป็นมาตรการแก้ไขสถานการณ์ โรคติดเชื้อไวรัสโคโรนา 2019 (COVID-19) ให้ทันต่อเหตุการณ์ ลดผลกระทบต่อสุขภาพของประชาชน ตลอดจนป้องกันไม่ให้เกิดการแพร่ระบาดของโรคในวงกว้าง

 **วัตถุประสงค์**

 1. เพื่อเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19) ในพื้นที่

 2. เพื่อให้มีทรัพยากร งบประมาณ พอเพียงต่อการสนับสนุนการดำเนินงานเฝ้าระวัง สอบสวนและควบคุมโรคติเชื้อไวรัสโคโรนา 2019 (COVID-19)

3. เพื่อจัดตั้งสถานที่ควบคุมและสังเกตุอาการของผู้ป่วยโรคไวรัสโคโรนา 2019 (local Quarantine) ในตำบลเมาะมาวี

**ผลที่คาดว่าจะได้รับ**

1. ประชาชนให้ความร่วมมือป้องกันการแพร่ระบาดของโรคติดเชื้อไวรัสโคโรนา 2019 (COVID-19)

2. มีวัสดุอุปกรณ์ที่เพียงพอต่อการสนับสนุนการดำเนินงานเฝ้าระวัง สอบสวนและควบคุมโรคติเชื้อไวรัสโคโรนา 2019 (COVID-19)

3. เกิดการประสานงาน และความร่วมมือที่ดีต่อกันในหน่วยงานที่เกี่ยวข้องในพื้นที่

4. มีสถานที่ควบคุมและสังเกตุอาการของผู้ป่วยโรคไวรัสโคโรนา 2019 (local Quarantine) ในตำบลเมาะมาวี

**กลุ่มเป้าหมาย**

 - ประชาชนที่ในพื้นที่ความรับผิดชอบขององค์การบริหารส่วนตำบลเมาะมาวี

**วิธีดำเนินการ**

 1.สนับสนุนการดำเนินงานเฝ้าระวัง สอบสวนและควบคุมโรคติเชื้อไวรัสโคโรนา 2019 (COVID-19) โดยจัดหาวัสดุ อุปกรณ์ป้องกันการติดเชื้อ ตามแนวทางในการสอบสวนโรคและควบคุมโรค ของ กรมควบคุมโรค กระทรวงสาธารณสุข

/2.ติดตาม…

-3-

 2.ติดตามสถานการณ์ เฝ้าระวังสถานการณ์ และแจ้งให้ประชาชนทราบเป็นระยะ

3.จัดตั้งสถานที่ควบคุมและสังเกตุอาการของผู้ป่วยโรคไวรัสโคโรนา 2019 (local Quarantine) ในตำบลเมาะมาวี

 4. สรุปผลการดำเนินงาน และรายงานให้คณะกรรมการกองทุนฯ ทราบเมื่อสิ้นสุดโครงการ

**รายละเอียดค่าใช้จ่าย**

 เป็นเงินทั้งสิ้น 202,820 บาท (เงินสองแสนสองพันแปดร้อยยี่สิบบาทถ้วน)

**กิจกรรมที่ 1** สนับสนุนการดำเนินงานเฝ้าระวัง สอบสวนและควบคุมโรคติเชื้อไวรัสโคโรนา 2019 (COVID-19)

- ชุดป้องกันตนเอง PPE จำนวน 12 ชุดๆละ 1,500 บาท เป็นเงิน 18,000 บาท

- แว่นตานิรภัย จำนวน 12 อัน อันละ 150 บาท เป็นเงิน 1,800 บาท

- หน้ากาก N95 จำนวน 100 ชิ้นๆละ 150 บาท เป็นเงิน 15,000 บาท

- เจลล้างมือ ขนาด 1 ลิตร จำนวน 24 ขวดๆละ 750 บาท เป็นเงิน 18,000 บาท

- น้ำยาฆ่าเชื้อ ขนาด 1 ลิตร จำนวน 24 ขวดๆละ 750 บาท เป็นเงิน 18,000 บาท

- เครื่องพ่นน้ำยาฆ่าเชื้อโรค จำนวน 1 เครื่อง เป็นเงิน 35,000 บาท

- เครื่องตรวจวัดอุณหภูมิแบบเลเซอร์บนหน้าผาก จำนวน 10 เครื่องๆละ 4,500 บาท เป็นเงิน 45,000 บาท

**รวมกิจกรรมที่ 1 เป็นเงิน 150,800 บาท**

**กิจกรรมที่ 2** จัดตั้งสถานที่ควบคุมและสังเกตุอาการของผู้ป่วยโรคไวรัสโคโรนา 2019 (local Quarantine) ในตำบลเมาะมาวี

- เตียงนอน ขนาด 3.5 ฟุต จำนวน 3 เตียงๆละ 3,000 บาท เป็นเงิน 9,000 บาท

- ผ้าปูที่นอนและปลอกหมอน จำนวน 3 ชุดๆละ 400 บาท เป็นเงิน 1,200 บาท

- เบาะนอน ขนาด 3.5 ฟุต จำนวน 3 เบาะๆละ 2,000 บาท เป็นเงิน 6,000 บาท

- ผ้านวม จำนวน 3 ผืนๆละ 690 บาท เป็นเงิน 2,070 บาท

- ผ้าขนหนู จำนวน 10 ผืนๆละ 200 บาท เป็นเงิน 2,000 บาท

- ผ้าเช็ดเท้า จำนวน 5 ผืนๆละ 130 บาท เป็นเงิน 650 บาท

- เก้าอี้รับแขก จำนวน 1 ชุด เป็นเงิน 8,000 บาท

- หน้ากาก N95 จำนวน 100 ชิ้นๆละ 150 บาท เป็นเงิน 15,000 บาท

- พัดลม จำนวน 3 ตัวๆละ 1,500 บาท เป็นเงิน 4,500 บาท

- อุปกรณ์จำเป็นในครัว (จาน ชาม ช้อน แก้วน้ำ ) จำนวน 12 ชุดๆละ 300 บาท เป็นเงิน 3,600 บาท

**รวมกิจกรรมที่ 2 เป็นเงิน 52,020 บาท**

/รวมเป็นเงินทั้งสิ้น…

-4-

 **รวมเป็นเงินทั้งสิ้น 202,820 .-บาท (เงินสองแสนสองพันแปดร้อยยี่สิบบาทถ้วน)** (รายการข้างต้นสามารถถัวเฉลี่ยจ่ายตามจริง)

**สถานที่และระยะเวลาดำเนินการ**

ตำบลเมาะมาวี อำเภอยะรัง จังหวัดปัตตานี

**ผู้รับผิดชอบโครงการ**

กองสาธารณสุขและสิ่งแวดล้อมองค์การบริหารส่วนตำบลเมาะมาวี

 ลงชื่อ ผู้เสนอโครงการ

 (นางสาวพรรณี สาโส๊ะ)

 ผู้อำนวยการกองการศึกษา รักษาการแทน ผู้อำนวยการกองสาธารณสุขและสิ่งแวดล้อม

**ผู้เห็นชอบโครงการ**

 ..............................................................................................................................................................

 ลงชื่อ ผู้เห็นชอบโครงการ

 ( นายแวอับดุลรอแม มะยีแต )

 เลขานุการกองทุนหลักประกันสุขภาพ

 องค์การบริหารส่วนตำบลเมาะมาวี

**ผู้เห็นชอบโครงการ**

..............................................................................................................................................................

 ลงชื่อ ผู้อนุมัติโครงการ

 ( นายอนวัช เจ๊ะสมอเจ๊ะ )

 ตำแหน่ง ประธานกองทุนหลักประกันสุขภาพ

 องค์การบริหารส่วนตำบลเมาะมาวี